Diari Oficial de la Generalitat Valenciana


Sumari del DOGV 1365, del 17-08-1990 (1990/818494)

ORDRE de 16 de juliol de 1990, de la Conselleria de Cultura, Educació i Ciència, per la qual es convoquen ajudes per a la producció de creacions àudio-visuals de curta durada.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/16/(1)/dof/vci/html**

### Dades del document

Número de DOGV
:   1365

Data del DOGV
:   17-08-1990

Secció del DOGV
:   DISPOSICIONS GENERALS

Número del document
:   1990/818494


Data del document
:   16-07-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de juliol de 1990, de la Conselleria de Cultura, Educació i Ciència, per la qual es convoquen ajudes per a la producció de creacions audivisuals de curta durada.  
Per tal d'estimular la creació artística en el camp de l'audiovisual, objectiu prioritari de la Conselleria de Cultura, Educació i Ciència, i considerant que una de les mesures necessàries per a desenvolupar aquesta creació és el foment de produccions amb un especial interés artístico- cultural, aquesta Conselleria es proposa convocar ajudes econòmiques per a la realització de vídeo de creació, curt d'animació, curtmetratge de ficció, el document de contingut cultural i les produccions destinades al públic infantil, mitjançant la concessió d'ajudes destinades al finançament d'aquests productes d'acord amb els articles 2 i 31.4 de la Llei Orgànica 5/1982, d?1 de juliol, per la qual s'aprova l?Estatut d?autonomia de la Comunitat Valenciana i fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE:  
Article primer  
Es convoca la concessió d'ajudes per a la producció d'audiovisuals de curta durada (màxim 60 minuts) per a 1990, i s'aproven les bases de la convocatòria que s'inclouen com a annex a aquesta ordre.  
Article segon  
L?import de les ajudes que s'atorguen amb aquesta finalitat, per un màxim de 22.619.075 PTA, serà amb càrrec a l'aplicació 03.38.733.9..456.1 del pressupost per a 1990 de la Generalitat Valenciana, línia de subvenció 404/000/90.  
DISPOSICIONS FINALS  
1. S'autoritza la Direcció General de Patrimoni Cultural a dictar les resolucions que demane l'aplicació i el desenvolupament d?allò que disposa aquesta ordre.  
2. Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 16 de juliol de 1990.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX I  
Bases per a la concessió d'ajudes per a la producció d'audiovisuals de curta durada durant 1990  
1. Característiques de les ajudes  
Les ajudes que s'atorguen no podran excedir del 50% del pressupost total de la producció audiovisual documentada com cal.  
En els casos de producció, encara que siga amb organismes oficials o institucions públiques, l'ajuda no podrà superar mai el 50% del total de la participació de l?empresa privada valenciana.  
2. Requisits per a la concessió de les ajudes  
Podran optar a aquestes ajudes els projectes que tinguen un caràcter especialment artístic i cultural i que siguen presentats per productores registrades en el Registre Administratiu d'Empreses Cinematogràfiques de Producció de la Generalitat Valenciana, creat per Ordre de 20 de gener de 1987, de la Conselleria de Cultura, Educació i Ciència o una justificació d'haver sol·licitat aquest registre.  
3. Sol·licituds  
3.1. El termini de presentació de sol·licituds començarà el mateix dia que es publique en el DOGV i s'entendrà d?1 mes.  
3.2. Les sol·licituds s'hauran de formalitzar segons el model que proporcionarà el Servei Territorial de Cultura i Educació, de cada província i s'hi adjuntaran els documents següents:  
3.2.1. Fotocòpia del DNI de la persona que sol·licita.  
3.2.2. Fotocòpia d?inscripció en el Registre Administratiu d'Empreses Cinematogràfiques de Producció de la Comunitat Valenciana o un justificant d'haver iniciat els tràmits de sol·licitud de l'esmentada inscripció.  
3.2.3. Acreditació de posseir els pertinents drets de propietat intel·lectual sobre el guió i, si s'escau, el d'opció sobre l?obra preexistent.  
3.2.4. Cinc exemplars dels documents següents del projecte definitiu del curt- metratge.  
1. Sinopsi argumental (màxim dos folis) i guió.  
2. Pressupost de la producció segons el model de Ministeri de Cultura, que es facilitarà als Serveis Territorials de la Conselleria de Cultura, Educació i Ciència.  
3. Pla de finançament raonat i documentat com cal, mitjançant l'aportació, si s'escau, dels contractes o acords subscrits amb aquesta finalitat amb especial referència a les aportacions, subvencions o ajudes sol·licitades a d'altres administracions o institucions públiques o privades.  
4. Pla de comercialització de la producció.  
5. Resum del pla de treball amb indicació del temps de rodatge i- localitzacions.  
6. Composició de l?equip artístic i tècnic.  
7. Currículum vitae del director i del guionista de la producció.  
8. Qualsevol altra data o document que al parer de la persona interessada puga il·lustrar el projecte.  
3.2.5. Arribat el cas, es valorarà la presentació del guió tècnic, i cartes de compromisos amb personal tècnic i artístic amb què es compte per intervenir en el curt- metratge.  
3.3. Les produccions que opten a aquestes ajudes poden presentar-se en qualsevol suport.  
3.4. Consistirà un element positiu per a la valoració dels projectes, la participació de tècnics valencians, la utilització de serveis de la Comunitat Valenciana, el rodatge en aquesta mateixa Comunitat o l?ús en la producció del valencià com a llengua.  
3.5. La Direcció General de Patrimoni Cultural podrà sol·licitar a la persona interessada que comparega o que aporte els documents a la informació que considere necessaris per a l?estudi del projecte del curt- metratge.  
3.6. Si la sol·licitud no inclou totes les dades exigides o falta documentació acreditativa, s'instarà a la persona interessada per tal que en el termini de deu dies corregesca aquests defectes, tot advertint-li que, altrament, la sol·licitud serà arxivada.  
3.7. Tota la documentació demanada es presentarà en qualsevol dels Serveis Territorials de Cultura i Educació amb la sol·licitud o bé s'hi enviarà per qualsevol dels procediments establerts en l'article 66 de la Llei de Procediment Administratiu.  
3.8. El Servei Territorial de Cultura i Educació enviarà les sol·licituds d'ajuda amb l?informe corresponent a la Direcció General de Patrimoni Cultural la qual instruirà el corresponent expedient.  
4. Resolució de les sol·licituds  
4.1. Per tal d'avalar els projectes presentats per les persones sol·licitants els constituirà una Comissió Qualificadora nomenada per la Il·lma. Directora General de Patrimoni Cultural i presidida per ella mateixa o per la persona en qui delegue, de la qual formaran part un representant de la Direcció General de Mitjans de Comunicació Social, un representant de Ràdio Televisió Valenciana, el director tècnic de la Fundació Municipal de Cinema, el Director de la Filmoteca de la Generalitat Valenciana; actuarà com a secretari el Cap del Servei de Música, Teatre i Cinematografia.  
4.2. Aquesta comissió té facultats per a realitzar, mitjançant els seus membres, totes aquelles comprovacions que estime necessàries per a la millor avaluació dels projectes presentats.  
4.3. La Direcció General de Patrimoni Cultural, vist l?informe no vinculat de la comissió avaluadora, adoptarà la resolució que considere convenient quant als projectes seleccionats i també el muntat de l'ajuda.  
4.4. Concedida la subvenció, l?interessat hauran de manifestar l'acceptació dins d'un termini de 15 dies comptadors a partir de la recepció de la notificació de l'adjudicació de l'ajuda (Annex 2).  
4.5. El pagament del 50% de l'ajuda es començarà a trametre quan la productora presente un justificant de despesa per la meitat de la subvenció atorgada. El restant 50% es trametrà quan es presente el justificant de despesa per aqueix import i s'acompleixen les obligacions previstes en el punt 5 d'aquest annex.  
5. Obligacions de les persones beneficiàries  
5.1. El rodatge i el curt- metratge s'haurà d'haver iniciat abans que passen sis mesos a partir de la percepció del primer termini de la subvenció, si no és que necessitats raonades de guió demanen una època determinada de l'any no inclosa dins d'aqueix període i que la percepció d'altres ajudes pendents, necessàries per a la realització definitiva, aconsellen una moratòria que s'haurà d?estudiar en cada cas. La productora informarà regularment i de forma directa la Conselleria de Cultura, Educació i Ciència de la Generalitat Valenciana de totes les incidències que pogueren sortir en la presentació del curt- metratge objecte de l'ajuda.  
5.2. Serà obligació de les persones beneficiàries d'aquestes ajudes, reflectir en els títols de crèdits i la publicitat del curt- metratge el suport a la producció rebut de la Conselleria de Cultura, Educació i Ciència de la Generalitat Valenciana.  
5.3. Serà igualment obligatori dipositar una còpia del curt- metratge en el format original i en perfectes condicions tècniques destinat a la Filmoteca de la Generalitat Valenciana.  
5.4. La percepció de la subvenció requerirà, a més, l'autorització fefaent i prèvia del titular dels drets d?explotació de la producció, per tal que la Generalitat Valenciana l?utilitze en la seua política de promoció de la cinematografia valenciana (Annex 3).  
5.5. L?incompliment de qualsevol dels requisits estipulats en aquesta convocatòria, o la infracció provada d'alguns dels punts, anul·larà la concessió de l'ajuda i obligarà al reembossament de les quantitats rebudes.  
ANNEX 2  
El Sr./Sra. amb DNI   
en representació de l'empresa   
inscrita en el Registre Administratiu d'Empreses Cinematogràfiques de Producció de la Generalitat Valenciana amb el núm que disposa d'una ajuda econòmica a la producció de l'audiovisual de curta durada titulat   
per un muntant de PTA, concedida per resolució de l'Il·lma. Directora General del Patrimoni Cultural, fa constar l'aceptació de l'ajuda.  
ANNEX 3  
El Sr/Sra amb DNI   
en representació de l'empresa   
beneficiari d'una ajuda econòmica per a la producció de l'audiovisual de curta durada titulat  
   
Autoritza la Generalitat Valenciana a exhibir, reproduir i distribuir la producció   
en activitats de promoció de la producció audiovisual valenciana per ,tres culturals dependents de la Generalitat Valenciana, com ara: col·legis públics, aules de cultura, xarxa de biblioteques, etc.  
 València, de de 1990  
Signatura


Còpia Permalink ELI